ORISSAARE LASTEAIA HOOLEKOGU KOOSOLEKU

**PROTOKOLL**

11.oktoober 2016

Algus: 17.00, lõpp: 18.00

Koht: Lasteaia saal

Juhatas: Saida Kuusk

Protokollis: Brenda Holt

Koosolekul osalesid hoolekogu liikmed: Ave Erikso, Sigrid Schönberg, lasteaiaõpetaja Ülle Sülla ja Orissaare Vallavalitsuse esindaja Martin Käärid.

Puudus hoolekogu liige Evely Valgur

**PÄEVAKORD**

1. Hoolekogu ülesannete tutvustus (direktor).

2. Hoolekogu esimehe, asetäitja ja protokollija valimine (direktor).

3. Projektid ja tulevikuplaanid lasteaias (direktor ja Martin Käärid).

4. Jooksvad küsimused (kõik).

1. **Päevakorra punkt nr 1** - Hoolekogu ülesannete tutvustus.

Saida Kuusk tutvustas hoolekogu liikmetele esimehe, asetäitja ja protokollija ülesandeid. Kuna hoolekogul küsimusi seoses etteloetud hoolekogu liikme ülesannetega ei olnud, võeti käsitlusele päevakorra punkt number 2.

1. **Päevakorra punkt nr 2** – Hoolekogu esimehe, esimehe asetäitja ja protokollija valimine.

Saida Kuusk palus hoolekogul valida hoolekogu esimehe, esimehe asetäitja ja protokollija. Esimeheks valiti Ave Erikso, asetäitjaks Sigrid Schönberg ja protokollijaks Brenda Holt. Kõik ametisse valitud hoolekogu liikmed olid jaotatud rollidega nõus.

1. **Päevakorra punkt nr 3** – Projektid ja tulevikuplaanid lasteaias.

Hetkel on kõige tähtsamaks projektiks lasteaia küttesüsteemi ümberehitamine, seetõttu lükkub edasi lasteaia õueala projekti koostamine, põhjusel, et kaks projekti on osaliselt omavahel seotud. Õueala projektiga, mis hõlmab laste mänguväljaku ümberehitust ja uusi atraktsioone, ei saa alustada, kuna seoses küttesüsteemide ümberehitamisega on vaja üles kaevata ka osa õuealast. Peale küttesüsteemide ehitusprojekti kooskõlastamist, kus selgub tööde maht ning üles kaevatava mänguplatsi ala, on võimalik edasi minna õueala projekti koostamisega ning projekti ajagraafiku planeerimisega.

Seoses küttesüsteemide ümberehitamisega vahetatakse lasteaias ära valdav osa koridori põrandatest. Vahetusse lähevad ka lasteaia kabinettide aknad ning ühe kabineti põrand.

Saida Kuusk tõstatas suvel lasteaia lahti hoidmise vajaduse teema. Hoolekogu liikmete seisukoht on, et eelnenud suvel oli lasteaia lahtioleku vajadus suur, mida kinnitab ka kohal käinud laste arv. Positiivne on olnud ka lastevanemate tagasiside.

Lasteaia suvise lahtioleku kulude analüüs võetakse päevakorda järgmisel hoolekogu koosolekul, kui vastavad andmed vallavalitsusest on jõudnud lasteaeda.

### Arutusele võeti lasteaia õueala valgustus. Orissaare valla esindaja Martin Käärid sõnas, et lasteaia õueala valgustussüsteem on plaanis siduda alevi üldise valgustussüsteemiga ning projekti rahastamiseks esitatakse taotlus Keskkonnainvesteeringute Keskus SA meetmesse „Tänavavalgustuse taristu renoveerimine“.

Teemaks võeti kahe „lamava politseiniku“ paigaldamine lasteaia autosõidutee alale. „Lamavate politseinike“ maksumus on lisatud valla 2017 aasta eelarvesse. „Lamavad politseinikud“ peaksid plaanide kohaselt lasteaia juurde ilmuma juba 2017 kevadel.

1. **Päevakorra punkt nr 4 –** Jooksvad küsimused.

Saida Kuusk küsis hoolekogu liikmetelt, kas rühmades on esitatud sel õppeaastal soovi, et lasteaia avamise kellaaeg oleks varasem. Kuna kellelegi teemakohast infot ega küsimusi laekunud ei olnud, tehti järeldus, et vajadus puudub ning lastaed avatakse endiselt 7:30.

Koosoleku juhataja: Saida Kuusk

Protokollija: Brenda Holt